когато извършват риболов в зоната на припокриване. Тези мерки на WCPFC следва да бъдат въведени в правото на Съюза.
 (9)
 Съгласно разпоредбите на Международната комисия за опазване на рибата тон в Атлантическия океан (ICCAT) относно опазването на атлантическа риба меч Съюзът може да приспадне до 200 тона риба меч, уловена в зоната на управление на северната част на Атлантическия океан, от неизчерпаната си квота за риба меч за южната част на Атлантическия океан. Освен това Съюзът може да приспадне до 200 тона риба меч, уловена в зоната на управление на южната част на Атлантическия океан, от неизчерпаната си квота за риба меч за северната част на Атлантическия океан. Тези разпоредби следва да се въведат в правото на Съюза.
 (10)
 На първото си годишно заседание през 2013 г. Регионалната организация за управление на рибарството в южната част на Тихия океан (SPRFMO) определи възможности за риболов под форма на ОДУ за сафрид от вида Trachurus murphyi, включително промяна на свързаното с това докладване за този вид риболов, както и ограничения на усилието за пелагични и дънни риболовни дейности. Тези разпоредби следва да се въведат в правото на Съюза.
 (11)
 Регламенти (ЕС) No 39/2013 и (ЕС) No 40/2013 се прилагат по принцип от 1 януари 2013 г. Настоящият регламент следва да се прилага от 1 януари 2013 г. по отношение на измененията на тези регламенти. Това прилагане с обратно действие не засяга принципите на правна сигурност и защита на оправдани правни очаквания, тъй като въпросните възможности за риболов все още не са изчерпани. Изменението на Регламент (ЕС) No 44/2012 следва да се прилага от 1 януари 2012 г.. Необходимо е Регламенти (ЕС) No 44/2012, (ЕС) No 39/2013 и (ЕС) No 40/2013 да бъдат изменени по спешност, тъй като изменението на някои ограничения на улова оказва влияние върху икономическите дейности и планирането на риболовния сезон на корабите на ЕСПо същата причина настоящият регламент следва да влезе в сила незабавно след публикуването му,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент (ЕС) No 44/2012
 Приложение IВ към Регламент (ЕС) No 44/2012 се изменя в съответствие с текста в приложение I към настоящия регламент.
 Член 2
 Изменения на Регламент (ЕС) No 39/2013
 Приложение I към Регламент (ЕС) No 39/2013 се изменя в съответствие с текста в приложение II към настоящия регламент.
 Член 3
 Изменения на Регламент (ЕС) No 40/2013
 Регламент (ЕС) No 40/2013 се изменя, както следва:
 1)
 В член 4 се добавя следната буква:
 „н)
 „зона на припокриване между IATTC и WCPFC“ е географската зона, определена от следните граници:
 —
 150 ° з.д.,
 —
 130 ° з.д.,
 —
 4 ° ю.ш.,
 —
 50 ° ю.ш.“
 2)
 Член 24 се заменя със следното:
 „Член 24
 Пелагични риболовни дейности — ограничения на капацитета
 Държавите членки, които са извършвали активно пелагични риболовни дейности в зоната на Конвенцията SPRFMO през 2007 г., 2008 г. или 2009 г., ограничават общото ниво на брутен тонаж на кораби, плаващи под техен флаг и извършващи риболов на пелагични запаси през 2013 г., до общото за Съюза ниво от 78 600 брутен тонаж в